মুখ্যমন্ত্রীর ক্ষোভ প্রকাশের পরই দেউচা পাঁচামির কাজ নিয়ে বৈঠক মুখ্যসচিবের

সিউড়ী: দেউচা পাঁচামি প্রকল্প (Deucha panchami) নিয়ে ক্ষোভ প্রকাশ করেছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। বৃহস্পতিবারের পর শুক্রবারই দেওচা পাঁচামি নিয়ে মহম্মদবাজারে বাজার ব্লক অফিসে বৈঠকে করেন মুখ্যসচিব মনোজ পন্থ (Chief Secretary Manoj Pant)। সঙ্গে ছিলেন রাজ্য পুলিশের ডিজি রাজীব কুমার।আর সেই বৈঠকের পরেই মহম্মদবাজারে জাতীয় সড়ক অবরোধ করে বিক্ষোভ দেখালেন জমি দাতারা। করলেন ধিক্কার মিছিলও। যদিও পরে ডিএসপি ডিএন্টি অয়ন সাধু গিয়ে জমি দাতাদের বোঝানোর পরে উঠে যায় বিক্ষোভ। এছাড়াও ১০ দিনের মধ্যে সমস্যার সমাধান না হলে ৭২ ঘণ্টা অনশনের ডাক দিয়েছেন জমিদাতাদের। বৈঠক শেষে জমিদাতারা বলেন, মুখ্যসচিব দেখা করেননি, আশাহত হয়েছি।

আরও পড়ুন: দ্বিতীয় হুগলি ব্রিজে অভিজিৎ-বাবুলের বচসা

বৈঠক শেষে মুখ্যসচিব বলেন, “দেউচা পাঁচামি মুখ্যমন্ত্রীর স্বপ্নের প্রকল্প। মুখ্যমন্ত্রীর নির্দেশ মতো আজ আমরা বৈঠক করেছি। আগামী ১৫-২০ দিনের মধ্যে উপর অংশের মাইনিং শুরু হবে। গ্রামবাসীদের স্বার্থে এলাকায় উন্নয়নের যে পরিকল্পনা নেওয়া হয়েছে তাও সম্পূর্ণ হবে। জমিদাতাদের অভিযোগ, গতকালকে মুখ্যমন্ত্রীর বার্তার পর আশায় বুক বেঁধেছিলেন তারা। কিন্তু আজ যখন রাজ্যের মুখ্যসচিব এবং ডিজি আসেন তারা আসল জমিদাতাদের সঙ্গে কথাই বলেননি । কথা বলেছেন ভুয়ো জমিদাতাদের সঙ্গে । “স্বাভাবিকভাবেই চাকরি না পাওয়া বা জমি অধিগ্রহনের সমস্যা নিয়ে কোন কথাই তারা মুখ্যসচিবকে বলতে পারেন নি। তাই মহম্মদবাজার ব্লক অফিস থেকে মুখ্য সচিব বেরোনোর পরেই ধিক্কার মিছিল করেন জমিদাতারা। যদিও পড়ে ডিএসপি ডিএনটি অয়ন সাধু তাদের পাশে থেকে লড়াই করার কথা বললে এবং পিবি সেলিমের সঙ্গে ফোন মারফত কথা বলালে উঠে যায় বিক্ষোভ।

অন্য খবর দেখুন